Nokia

Nokia () — фінская транснацыянальная кампанія, адзін з сусветных лідараў у вобласці мабільных камунікацыйных тэхналогій, вядучы пастаўшчык абсталявання для мабільных, фіксаваных, шырокапалосных і IP-сетак. Nokia вядомая сваімі мабільнымі тэлефонамі і смартфонамі, па ўласных дадзеных, у 4 квартале 2007 года займала першае месца ў свеце па пастаўках мабільных тэлефонаў.Q4 2007 Quarterly results  Штаб-кватэра кампаніі знаходзіцца ў Эспаа, прыгарадзе Хельсінкі.

У 2014 годзе Microsoft купіла бізнес мабільных тэлефонаў Nokia, стварыўшы з яго ўласную даччыную кампанію Microsoft Mobile. Пасля гэтага Nokia стала больш засяроджвацца на тэлекамунікацыйным бізнэсе і тэхналогіях інтэрнэту рэчаў.

Кампанія з’яўляецца нацыянальным гонарам фінаў, паколькі яе бізнэс мабільных тэлефонаў быў найбуйнейшым у свеце брэндам з Фінляндыі. На піку свайго росту ў 2000 годзе на долю Nokia прыходзілася 4 % ВУП краіны, 21 % агульнага экспарту і 70 % рынкавага капіталу Хельсінскай фондавай біржы.

 Гісторыя 
Пачаткам гісторыі кампаніі лічыцца 1865 год, калі горны інжынер Фрэдрык Ідэстам () заснаваў у Тамперэ, на паўднёвым захадзе Фінляндыі, невялікую папяровую фабрыку. Пазней яго кампанія была ў 1871 годзе пераназваная ў Nokia Ab.

Заснаваная ў 1898 годзе кампанія па вытворчасці гумовых вырабаў Finnish Rubber Works у 1922 годзе атрымала кантроль над кампаніяй Nokia Ab і над заснаванай у 1912 годзе кампаніяй па вытворчасці кабеляў Finnish Cable Works, а ў 1966—1967 гадах адбылося зліццё гэтых трох кампаній у адну. Каб гэтая аперацыя адпавядала тагачаснаму фінскаму заканадаўству, фармальна Finnish Rubber Works і Finnish Cable Works уліліся ў Nokia Ab, самую маленькую з усіх трох.

Аб’яднаная кампанія мела пяць асноўных відаў дзейнасці: вытворчасць гумовых вырабаў, кабеляў і электронікі, перапрацоўка драўніны і выпрацоўка электраэнергіі. З гадамі да іх дадалося некалькі другарадных, напрыклад вытворчасць паляўнічых стрэльбаў, пластыкаў і хімічных матэрыялаў.

З пачатку 1980-х гадоў Nokia пачала актыўна развіваць распрацоўку і вытворчасць электронікі, чаму спрыяла купля шэрагу электронных кампаній. У 1987 годзе асноўным бізнесам кампаніі становіцца бытавая электроніка, у прыватнасці Nokia стала трэцім па велічыні вытворцам тэлевізараў у Еўропе.

У канцы 1980-х Nokia патрапіла ў крызісны стан, чаму спрыяў агульны спад сусветнай эканомікі. Крызіс быў пераадолены рэструктурызацыяй бізнесу, адмовай ад большасці выглядаў дзейнасці і засяроджваннем на новых тэхналогіях — у прыватнасці, развіцці тэлекамунікацыйнага падраздзялення.

Як асобная кампанія ў 1988 г. з Nokia была вылучаная Nokian Renkaat, якая з 1967 г. з’яўлялася яе «гумовым» падраздзяленнем.

У 1989 годзе кампанія прадала фінскаму аператару Radiolinja абсталяванне для сеткі GSM, а ў 1992 годзе выпусціла свой першы ручны GSM-тэлефон Nokia 1011.

У 1994 годзе прэзідэнт Nokia Ёрма Аліла канчаткова сфармуляваў стратэгію кампаніі: адмова ад старога бізнесу і засяроджванне на тэлекамунікацыйных тэхналогіях. Гэтая стратэгія дазволіла кампаніі стаць найбуйнейшым у свеце вытворцам сотавых тэлефонаў: станам на 2007 год доля рынка Nokia ацэньвалася ў 40 %.

У чэрвені 2006 года Nokia і Siemens вырашылі аб’яднаць свае аддзяленні па вытворчасці тэлекамунікацыйнага абсталявання ў новую кампанію — Nokia Siemens Networks.

Завод Nokia у Сала быў цалкам зачынены восенню 2012 года. Перамовы па скарачэнні персаналу закранулі 780 работнікаў прадпрыемства. Апошні мабільны тэлефон сышоў з вытворчага канвеера ў Сала 25 чэрвеня. Такім чынам усе вытворчыя магутнасці мабільнага сектара кампаніі з 2012 года засяродзіліся толькі ў краінах Азіі Nokia to close Salo plant in autumn.


 Дасягненні 
 У 2006 годзе Nokia заняла 20-я месца ў складзеным часопісам Fortune спісе самых выбітных кампаній свету. Гэта быў лепшы вынік сярод тэлекамунікацыйных кампаній і чацвёрты вынік сярод кампаній, змешчанымі за межамі ЗША.
 У 2007 і 2008 годзе Nokia прызнавалася самым дарагім брэндам у Еўропе. Брэнд Nokia ацэньваўся ў 38,283 мільярда долараў станам на 2008 год.

 Цікавыя факты 
 Фірмовы шрыфт Nokia быў распрацаваны дызайнерам Эрыкам Спайкерманам і завецца AgfaMonotype Nokia Sans. Да з’яўлення гэтага шрыфта ў рэкламе і інструкцыях па эксплуатацыі тэлефонаў кампанія выкарыстоўвала стыль Agfa Rotis Sans.
 Nokia можна лічыць найбуйным у свеце вытворцам лічбавых фотаапаратаў, бо продажы абсталяваных фотакамерамі тэлефонаў Nokia пераўзыходзяць продажы лічбавых фотаапаратаў любога з вытворцаў фотатэхнікі.
 Першы ў свеце платны званок па мабільным тэлефоне стандарту GSM быў зроблены па тэлефоне Nokia у сетцы, пабудаванай на абсталяванні, вырабленым Nokia. Гэта адбылося ў 1991 годзе ў Хельсінкі, тэлефанаваў прэм’ер-міністр Фінляндыі Хары Халкеры.
 Рынгтон Nokia tune заснаваны на мелодыі гітарнага твора Gran Vals, напісанага ў 19-м стагоддзі іспанскім музыкам Францыска Тарэга. Першапачаткова рынгтон насіў назву музычнага твора, але атрымаў імя Nokia tune у 1998 годзе, калі стаў трывала асацыявацца з тэлефонамі Nokia.
 Стандартны гудок тэлефонаў Nokia пры атрыманні SMS з’яўляецца кодам Морзэ, які азначае «SMS».
 Стандартная мелодыя Ascending код Морзэ фразы «Connecting People».
 Nokia не выкарыстоўвала лічбу 4 у назвах мадэляў тэлефонаў, прызначаных для азіяцкіх рынкаў, бо ў шматлікіх рэгіёнах паўднёваўсходняй і ўсходняй Азіі лічба 4 лічыцца нешчаслівай.
 Nokia часам завуць Aikon (Nokia наадварот). Гэтая назва распаўсюджанае сярод распрацоўшчыкаў праграмнага забеспячэння для мабільных тэлефонаў, бо яно выкарыстоўваецца ў камплектах праграм для распрацоўкі новых мабільных праграм, уключаючы распаўсюджваны Nokia Symbian S60 SDK і Symbian S80 SDK.
 Самая прадаваная мадэль тэлефона за ўсю гісторыю GSM — NOKIA 3310.

 Аб паходжанні імя кампаніі 
Кампанія атрымала сваё імя па назве мясцовасці, дзе Фрэдрык Ідэстам купіў у 1868 годзе зямлю пад сваю другую папяровую фабрыку. Маёнтак Нокіа вядомы з 1270-х гадоў, хоць першы дакумент з яго згадваннем датуецца 1505 годам. Цяперашняя Нокіа — мястэчка ў 15 км ад Тампэрэ. Назва самой мясцовасці, як лічыцца, адбываецца ад старадаўняга фінскага слова nois (множ. nokia), што пазначае чорнага собаля, які калісьці вадзіўся ў тых месцах.

 Гл. таксама 
 Nokian Tyres

 Спасылкі 


Катэгорыя:Кампаніі, якія раней мелі лістынг акцый на Лонданскай біржы
Катэгорыя:Тэлекамунікацыйныя кампаніі